ΓΡΑΠΤΗ ΕΡΩΤΗΣΗ P-1662/00

υποβολή: Ari Vatanen (PPE-DE) προς την Επιτροπή

(18 Μαΐου 2000)

Θέμα: Ασυμφωνία του συστήματος φορολόγησης αυτοκινήτων οχημάτων με την κοινοτική νομοθεσία

Όταν η Επιτροπή εξέδωσε το 1998 επιστολή οχλήσεως σχετικά με τη φορολόγηση μεταχειρισμένων αυτοκινήτων που είχαν εισαχθεί στη Φινλανδία από άλλα κράτη μέλη, ζητούσε να της αναφερθεί οποιαδήποτε άλλη παραβίαση του κοινοτικού δικαίου αφορά τηνπόθεση. Θα ήθελα ως εκ τούτου να αναφέρω τρία ζητήματα.

Πρώτον, η βάση της φορολόγησης οχημάτων που εισάγονται από χώρες της Κοινότητας είναι σημαντικά αυστηρότερη από αυτήν για τη φορολόγηση οχημάτων που κατασκευάζονται στην ίδια τη Φινλανδία. Το θεμελιώδες λάθος του φινλανδικού νόμου για τη φορολόγηση αυτοκινήτων είναι ότι ο φόρος που επιβάλλεται σε οχήματα κατασκευασμένα στη Φινλανδίαπολογίζεται 100 % βάσει του κόστους κατασκευής στον τόπο κατασκευής, ενώ για οχήματα που εισάγονται από άλλα κράτη μέλη βάση είναι η δασμολογητέα αξία, η οποία στην περίπτωση των καινούργιων οχημάτων είναι η τιμή αγοράς από τον εισαγωγέα, ενώ στην περίπτωση των μεταχειρισμένων οχημάτων είναι η τιμή πώλησης από το Φινλανδό εισαγωγέα.

Δεύτερον, το γραμμικό σύστημα για τονπολογισμό της μείωσης της αξίας οχημάτων για τη φορολόγηση από το φινλανδικό κράτος δεν αντιστοιχεί στην πραγματική απαξίωση των οχημάτων. Ένα VW-GOLF επτά μηνών που εισάγεται από τη Γερμανία, για παράδειγμα, κοστίζει περισσότερα από 160000 μάρκα μετά τη φορολόγηση, ενώ ένα παρόμοιο αυτοκίνητο θα μπορούσε να αγορασθεί καινούργιο από έμπορο λιανικής πωλήσεως για 125000 μόνο μάρκα. Σύμφωνα με τη νομολογία του Ευρωπαϊκού Δικαστηρίου παραβιάζεται η αρχή της ουδετερότητας, όταν ένα προϊόν που εισάγεται από άλλο κράτος μέλος φορολογείται περισσότερο από ένα προϊόν εγχώριο, ακόμη και αν πρόκειται για μεμονωμένες περιπτώσεις.

Τρίτον, η φινλανδική φορολόγηση αυτοκινήτων παραβιάζει την έκτη οδηγία της ΕΚ για το ΦΠΑ. Ενώ η οδηγία καθορίζει σαφώς ότι ο ΦΠΑ πρέπει να επιβάλλεται σε μεταχειρισμένα αυτοκίνητα στη χώρα του πωλητή, στην περίπτωση των μεταχειρισμένων οχημάτων που εισάγονται στη Φινλανδία ο ΦΠΑ επιβάλλεται τόσο στη Φινλανδία όσο και στη χώρα του πωλητή. Ο ΦΠΑ επιβάλλεται στη Φινλανδία μέσω του φόρου αυτοκινήτου.

Από τη σκοπιά των καταναλωτών στη Φινλανδία, η εσωτερική αγορά της ΕΕ δε λειτουργεί όσον αφορά αγορά μεταχειρισμένων αυτοκινήτων. Ένα επιπλέον στοιχείο που πιστοποιεί αυτό είναι το γεγονός ότι στη Φινλανδία έχουν ετησίως εισαχθεί λιγότερα από 1000 μεταχειρισμένα αυτοκίνητα προερχόμενα από άλλα κράτη μέλη, ενώ το 1998 για παράδειγμα εισάχθηκαν περίπου 50000 στη Σουηδία μόνο από τη Γερμανία. Τί προτίθεται να πράξει η Επιτροπή για να τροποποιηθεί το φορολογικό σύστημα της Φινλανδίας όσον αφορά αυτοκίνητα, το οποίο λόγω των τριών παραπάνω σημείων παραβιάζει το άρθρο 95 (άρθρο 90) ΣΕΚ και την οδηγία της ΕΚ για το ΦΠΑ; Ποιά έκτακτα μέτρα προτίθεται να λάβει η Επιτροπή για να προστατεύσει τα δικαιώματα των Φινλανδών καταναλωτών;

Απάντηση του κ. Bolkestein εξ ονόματος της Επιτροπής

(30 Ιουνίου 2000)

Η φινλανδική κυβέρνηση έδωσε συνέχεια στην προειδοποιητική επιστολή του 1998, προβαίνοντας στην τροποποίηση της φινλανδικής νομοθεσίας για μια σειρά θεμάτων. Πιο συγκεκριμένα, αύξησε την ετήσια απόσβεση των μεταχειρισμένων αυτοκινήτων, που λαμβάνεταιπόψη στονπολογισμό της φορολογικής βάσεως για τα αυτοκίνητα, από 6 % ετησίως σε 7,2 % ετησίως. Για όχημα πουπερβαίνει τα οκτώ χρόνια ηλικίας, η αναγνωρισμένη ετήσια απόσβεση καθίσταται 10,8 %, πράγμα που αποτελεί τροποποίηση του γραμμικούπολογισμού της απόσβεσης, ήτοι του συστήματος που εφαρμοζόταν προηγουμένως για ολόκληρη τη διάρκεια ζωής του οχήματος. Επιπλέον, η κυβέρνηση της Φινλανδίας κατήργησε το ανώτατο όριο μέγιστης απόσβεσης 75 % που εφαρμοζόταν προηγουμένως, αναγνωρίζοντας πλέον αποσβέσεις πουπερβαίνουν το εν λόγω ανώτατο όριο. Εξάλλου, η φινλανδική κυβέρνηση κατήργησε τον περιορισμό των φορολογικών κινήτρων για οχήματα κατά της ρύπανσης μόνο στα καινούργια αυτοκίνητα, επεκτείνοντάς τον επίσης στα μεταχειρισμένα οχήματα εφόσον πληρούν τα κριτήρια κατά της ρύπανσης. Τέλος, κατήργησε την απαίτηση, για μεταχειρισμένο όχημα, να έχει διανύσει 10 000 χιλιόμετρα προκειμένου να θεωρηθεί ως μεταχειρισμένο όχημα.

Λόγω αυτών των τροποποιήσεων και των βελτιώσεωνπέρ των φορολογούμενων κατόχων οχημάτων, και λαμβανομένηςπόψη της μη ύπαρξης ακριβών κανόνων στον τομέα της φορολόγησης των αυτοκινήτων, που δεν έχει ακόμη εναρμονιστεί σε κοινοτικό επίπεδο, η Επιτροπή θεωρεί ότι όσον αφορά τις αιτιάσεις που διατυπώθηκαν, η νέα νομοθεσία μπορεί να θεωρηθεί αποδεκτή. Εντούτοις, διατηρεί την επιφύλαξη να διατυπώσει οριστική κρίση μετά την απόφαση του Δικαστηρίου που εκκρεμεί σχετικά με τηνπόθεση C-393/98, Gomes Valente, παρόμοιου περιεχομένου, που έχειποβληθεί στο Δικαστήριο και της οποίας η εξέταση βρίσκεται σε προχωρημένο στάδιο. Θα λάβει επίσηςπόψη της τα στοιχεία πουπέβαλε το Αξιότιμο Μέλος του Κοινοβουλίου.

Όσον αφορά τα μέρη της ερώτησης του Αξιότιμου Μέλους του Κοινοβουλίου που δεν καλύπτονται από την προαναφερθείσα διαδικασία παράβασης, ήτοι αυτά που αφορούν την εφαρμοζόμενη φορολογική βάση για τα αυτοκίνητα αφενός στα οχήματα που κατασκευάζονται στη Φινλανδία και αφετέρου στα οχήματα προέλευσης άλλων κρατών μελών, τις λεπτομέρειες εφαρμογής του ΦΠΑ στα οχήματα και τις στατιστικές εισαγωγής των οχημάτων στη Φινλανδία, η Επιτροπή θα εξετάσει αυτά τα θέματα, αφού λάβειπόψη όλες τις πληροφορίες που έχει στη διάθεσή της και πραγματοποιήσει τις απαραίτητες επαφές με τις αρχές της Φινλανδίας, ώστε να ενεργήσει ανάλογα για να εξασφαλίσει την τήρηση του κοινοτικού δικαίου.